Folketing
1999-03-04

Jeg kan ikke forstå, at SF er så meget imod, at vores politik i Danmark forholder sig til virkeligheden. Realiteten er jo, at Ukraine ønsker at få det værk bygget færdigt. Det er 80 pct. bygget færdigt, og selvfølgelig - som jeg også sagde det før - er det da naivt at tro, at man ikke får det færdigbygget. Jeg synes, det er lidt uhyggeligt, at SF her er så højt oppe at ride i det ideologiske, at de ikke konkret ser på, hvad for nogle sikkerhedsfarer der er, og forsøger at gøre det så sikkert som muligt.